1 מה עליכם לדעת על האל המעשי? הרוח, האישיות והדבר מרכיבים יחדיו את האל המעשי וזו משמעותו האמיתית של האל המעשי עצמו. הכרת האל המעשי כוללת את הכרת דבריו וחווייתם ואת תפיסת הכללים והעקרונות של העבודה שעושה רוח הקודש, ואת תפיסת האופן שבו רוח האל עובדת כבשר ודם. אם כן, היא כוללת גם את הידיעה שכל פעולה של האל כבשר ודם נשלטת על ידי הרוח, ושהדברים שהוא אומר הם ביטוי ישיר של הרוח. לכן אם ברצונכם להכיר את האל המעשי, עליכם קודם כל להכיר את האופן שבו אלוהים עובד באנושיות ובאלוהיות. דבר זה נוגע לביטויי רוח האל שכל בני האדם באים איתם במגע.
2 מה נכלל בביטויי הרוח? לפעמים האל עובד באנושיות ולעתים הוא עובד באלוהיות, אך באופן כללי, בשני המקרים רוח האל היא השולטת. רוח האל עובדת באופן רגיל, אבל להכוונת האל באמצעות רוח האל יש שני חלקים: חלק אחד הוא עבודת האל באנושיות והשני הוא עבודתו באמצעות האלוהיות. עליכם לדעת זאת בבירור. עבודתה של רוח האל משתנה בהתאם לנסיבות: כשנדרשת עבודתו האנושית של אלוהים, הרוח מכוונת את העבודה האנושית הזו, וכשנדרשת עבודתו האלוהית של אלוהים, מופיעה האלוהיות ומוציאה אותה לפועל ישירות. משום שהאל עובד ומופיע כבשר ודם, הוא עובד גם באנושיות וגם באלוהיות.
3 הופעת האל כבשר ודם פירושה שכל עבודתה של רוח האל וכל דבריה נעשים באמצעות אנושיותו הרגילה של אלוהים ובאמצעות התגלמותו כבשר ודם. במילים אחרות, רוח האל מכוונת הן את עבודתו האנושית, והן מבצעת את עבודת האלוהיות כבשר ודם. אפשר לראות באל בהתגלמותו כבשר ודם הן את עבודת האל בקרב האנושות, והן עבודה אלוהית לחלוטין. זוהי אף חשיבות מעשית יותר של הופעת האל כבשר ודם. באופן כללי, המשמעות של האל המעשי היא שעבודתן של אנושיותו ושל אלוהיותו, כפי שרוחו מכוונת אותה, מתבטאת באמצעות בשרו ודמו, כך שבני האדם יוכלו לראות שהוא חי, מציאותי, אמיתי וממשי.